Document ID: /roh_data/filtered/fineweb-2-filterrobots_roh.jsonl.gz/74178

Jürg Randegger è vegnì enconuschent en l'entira Svizra sco commember dal Cabaret Rotstift. In cabaret ch'era oriundamain vegnì fundà per pussibilitar ad uffants da famiglias disvantagiadas d'ir en camps da skis. Durant ils onns e decennis ha il cabaret gì success ed è vegnì enconuschent.
Gia avant la furmaziun Rotstift aveva Jürg Randegger fundà il 1954 il Cabaret Äxgüsi cun Jörg Schneider. Oriundamain è el stà scolast primar.
Prix Walo ed emissiuns da televisiun
Durant ils onns ha il Cabaret Rotstif fatg radund 20 programs, tscherts da quels ha la televisiun emess. Il 1985 ha il cabaret lura survegnì il Prox Walo. Il 2002 ha il Cabaret Rotstift dà sia ultima preschentaziun. Sper quai ha Randegger moderà l'emissiun da televisiun Samschtig-Jass e fatg gieus auditivs.
Or da l'archiv
Questa stad ha Jürg Randegger dà enconuschent ch'el sa retira da la tribuna, quai en l'emissiun Gesichter und Geschichten da SRF.